TARTUMAA

LUUNJA VALLAVOLIKOGU

OTSUS

Luunja 2. mai 2019 nr XX

**Luunja Vallavolikogu 28.03.2019. a otsuse nr 23 punkti 3 osaline kehtetuks tunnistamine**

1. **Senine menetlus** 
   1. Luunja Vallavolikogu 28.08.2014. a otsusega nr 39 algatati Luunja valla üldplaneeringu ja keskkonnamõju strateegilise hindamise koostamine ning kinnitati lähteseisukohad.
   2. Luunja Vallavolikogu 28.03.2019. a otsusega nr 23 lõpetati Luunja Vallavolikogu 28.08.2014. a otsusega nr 39 algatatud üldplaneeringu ja keskkonnamõju strateegilise hindamise koostamine ning tunnistati 28.08.2014. a otsus nr 39 kehtetuks.
   3. Vastavalt Luunja Vallavolikogu 28.08.2014. a otsuse nr 39 punktile 7 on Luunja Vallavalitsus teavitanud avalikkust üldplaneeringu keskkonnamõju strateegilise hindamise algatamise otsusest ametlikus väljaandes Ametlikud Teadaanded, ajalehes Postimees, ajalehes Kodu Uudised ning Luunja valla veebilehel.
   4. Luunja Vallavolikogu 28.03.2019. a otsuse nr 23 punkti 3 kohaselt tuleb teha otsus teatavaks Luunja valla üldplaneeringu menetlusse kaasatud isikutele ja teavitada otsuse tegemisest avalikkust ajalehes Postimees, ajalehes Kodu Uudised, ametlikus väljaandes Ametlikud Teadaanded ja Luunja valla veebilehel.
   5. Avalikustamise käigus selgus, et 28.03.2019. a otsuse nr 23 avalikustamine ametlikus väljaandes Ametlikud Teadaanded ei ole tehnilistel põhjustel võimalik.
   6. Luunja Vallavolikogu märkis 28.03.2019. a otsuse nr 23 punktis 1.8 järgmist: „Luunja Vallavalitsus ei olnud esitatud Luunja valla üldplaneeringu eskiisi materjalidega rahul ning esitas Töövõtjale 20.10.2016. a kirjaga nr 7-2/1806 nõude üldplaneeringu eskiisis esinevate puuduste kõrvaldamiseks. Luunja Vallavalitsuse nägemus Luunja valla üldplaneeringu eskiisi vormistuse ja sisu osas ei ühtinud Töövõtja omaga, mis põhjustas edasise üldplaneeringu menetluse seiskumise ning kohtuvaidluse (tsiviilasi nr 2-17-10358) töövõtulepingu nr 33 lõpetamise osas. Kohtuotsus jõustus 19.06.2018. a. Luunja Vallavalitsuse ja Töövõtja vahel sõlmitud töövõtuleping ei päädinud tegelikkuses üldplaneeringu eskiisi vmt realiseerumisega. Teiste sõnadega Töövõtja lepingut ei täitnud ning lepingu eesmärki ei saavutatud.“
   7. 12.04.2019. a esitas OÜ Pärnu Instituut oma esindaja kaudu nõudekirja valeväidete ümber lükkamise kohta. Nimelt on OÜ Pärnu Instituut seisukohal, et Luunja Vallavolikogu otsuses nr 23 sisalduvad järgmised valeväited ning nõudis väidete ümberlükkamist:
2. *„Luunja Vallavalitsuse ja Töövõtja vahel sõlmitud töövõtuleping ei päädinud tegelikkuses üldplaneeringu eskiisi vmt realiseerumisega.“*
3. *„Teiste sõnadega Töövõtja lepingut ei täitnud ning lepingu eesmärki ei saavutatud.“*
   1. Luunja Vallavolikogu märgib, et Luunja Vallavalitsuse ja OÜ Pärnu Instituudi vahel sõlmiti 16. märtsil 2015. a riigihankemenetluse läbiviimise tulemusena töövõtuleping nr 33, millega OÜ Pärnu Instituut kohustus töövõtjana koostama Luunja valla üldplaneeringut, läbi viima keskkonnamõju strateegilise hindamise ning osutama eelkirjeldatud tegevustega seonduvat nõustamist. Luunja Vallavalitsus ütles lepingu nr 33 üles. Eskiislahenduse vastavuses lepingu tingimuste ja ülesütlemise materiaalsete ja formaalsete eelduste täitmise osas tekkis pooltel vaidlus, mis päädis kohtumenetlusega tsiviilasjas nr 2-17-10358.
   2. Käesolevaga lükkab Luunja Vallavolikogu 28.03.2019. a otsuses nr 23 märgitud väited ümber.
   3. Luunja Vallavolikogu 28.03.2019. a otsuses nr 23 sisaldusid järgmised valeväited:
      1. „*Luunja Vallavalitsuse ja Töövõtja vahel sõlmitud töövõtuleping ei päädinud tegelikkuses üldplaneeringu eskiisi vmt realiseerumisega.*“ Luunja Vallavolikogu lükkab selle väite ümber. OÜ Pärnu Instituut esitas Luunja Vallavalitsusele Luunja valla üldplaneeringu eskiislahenduse.
      2. „*Teiste sõnadega Töövõtja lepingut ei täinud.*“ Luunja Vallavolikogu lükkab selle väite ümber. OÜ Pärnu Instituut täitis Luunja Vallavalitsusega 16.03.2015. a sõlmitud töövõtulepingut nr 33 kuni selle ülesütlemiseni Luunja Vallavalitsuse poolt.
   4. HMS § 68 lg 2 sätestab, et haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 28.03.2019. a otsuse nr 23 võttis vastu Luunja Vallavolikogu. 30.08.2018. a võttis Luunja Vallavolikogu vastu määruse nr 42, mille §-i 2 kohaselt planeerimisseaduses sätestatud kohaliku omavalitsuse ja kohaliku omavalitsuse üksuste ülesanded (v.a planeerimisseaduse § 128 lg 1 alusel detailplaneeringute algatamine ja § 134 alusel detailplaneeringute vastuvõtmine) delegeeritakse Luunja Vallavalitsusele. Kohaliku omavalitsuse korralduse seaduse § 33 lg 1 p 31 kohaselt on üldplaneeringu algatamine vallavolikogu ainupädevuses. Kehtiva planeerimisseaduse § 77 lg 1 kohaselt algatab üldplaneeringu ja keskkonnamõju strateegilise hindamise kohaliku omavalitsuse volikogu otsusega. Seega on seadusest tulenev pädevus menetluse lõpetamiseks ning Luunja Vallavolikogu 28.03.2019. a otsuse nr 23 kehtetuks tunnistamisel samuti Luunja Vallavolikogul.
   5. HMS § 64 lg 2 alusel otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. HMS § 56 lg 1 kohaselt kirjalik haldusakt ja soodustava haldusakti andmisest keeldumine peab olema kirjalikult põhjendatud. Haldusakti põhjendus esitatakse haldusaktis või menetlusosalisele kättesaadavas dokumendis, millele on haldusaktis viidatud.

Tulenevalt eeltoodust ja lähtudes kohaliku omavalitsuse korralduse seaduse § 6 lg 1, § 22 lg 1 p 31, planeerimisseaduse § 77 lg 1, ehitusseadustiku ja planeerimisseaduse rakendamise seaduse § 1 lg 1, haldusmenetluse seaduse § 43 lg 2, § 68 lg 2 Luunja Vallavolikogu otsustab:

1. Tunnistada osaliselt kehtetuks Luunja Vallavolikogu 28.03.2019. a otsuse nr 23 punkt 3 tekst sõnastuses „ametlikus väljaandes Ametlikud Teadaanded“ ning sõnastada otsuse nr 23 punkt 3 järgnevalt: „Teha otsus teatavaks Luunja valla üldplaneeringu menetlusse kaasatud isikutele ja teavitada otsuse tegemisest avalikkust ajalehes Postimees, ajalehes Kodu Uudised ja Luunja valla veebilehel“.
2. Otsus jõustub teatavaks tegemisest.
3. Käesoleva otsuse peale võib esitada Luunja Vallavolikogule vaide haldusmenetluse seaduses sätestatud korras 30 päeva jooksul teatavakstegemisest või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Radž Sauk

volikogu esimees